DA Den Europæiske Unions Tidende C 201/8

Fortolkende meddelelse om anvendelsen af forudgående EU-tilsyn af importen af visse jern- og stålprodukter samt visse aluminiumsprodukter med oprindelse i visse tredjelande

(2018/C 201/05)

1) Den 28. april 2016 vedtog Europa-Kommissionen gennemførelsesforordning (EU) 2016/670 om indførelse af forudgående EU-tilsyn af importen af visse jern- og stålprodukter med oprindelse i visse tredjelande (1) (i det følgende benævnt »ståltilsynsforordningen«) for at muliggøre en hurtig og avanceret indsamling af statistiske oplysninger om importen af visse stålprodukter. En sådan overvågning var nødvendig på grund af den opfattede sårbarhed på EU's stålmarked over for pludselige ændringer på de globale stålmarkeder.

2) Ståltilsynsforordningen blev den 20. juni 2017 ændret ved Kommissionens gennemførelsesforordning (EU) 2017/1092 (2), hovedsagelig med det formål at strømline dens bestemmelser og yderligere fremme brugen af elektroniske tilsynsdokumenter.

3) Den 25. april 2018 vedtog Kommissionen gennemførelsesforordning (EU) 2018/640 om indførelse af forudgående EU-tilsyn af importen af visse aluminiumsprodukter med oprindelse i visse tredjelande (3) (i det følgende benævnt »aluminiumtilsynsforordningen«) for at muliggøre en hurtig og avanceret indsamling af statistiske oplysninger om importen af visse aluminiumsprodukter.

4) Kommissionen har modtaget spørgsmål vedrørende tilsynssystemets funktion fra de kompetente nationale myndigheder og andre interessenter.

5) Kommissionen finder det nødvendigt at give en fortolkning af tilsynsreglerne for at sikre en ensartet anvendelse af stål- og aluminiumtilsynsforordningerne blandt de kompetente nationale myndigheder i alle medlemsstaterne og gøre det lettere for de berørte interessenter at overholde disse regler.

6) Denne meddelelse skaber ingen nye regler, men har blot til formål at skabe klarhed om anvendelsen af de gældende stål- og aluminiumtilsynsforordninger.

7) Denne meddelelse berører ikke andre krav, der er fastsat ved EU-lovgivningen, navnlig inden for EU's toldlovgivning. Denne meddelelse foregriber heller ikke den fortolkning af tilsynsreglerne, som måtte blive givet af EU-Domstolen.

1. Generelle principper

8) Kommissionen skal sikre respekten for Den Europæiske Unions holdninger og tilsagn, som følger af folkeretlige forpligtelser, navnlig dem, der knytter sig til Den Europæiske Unions medlemskab af Verdenshandelsorganisationen (»WTO«), og som vedrører bevarelse af åbne og gnidningsfrie handelsforbindelser ( 4 ) . Tilsyn har ikke til formål at hindre handelsstrømmene og bør ikke fortolkes som sådan.

9) hensigt om at importere de pågældende produkter til Den Europæiske Unions toldområde. Systemet skal således være så enkelt som muligt, da det kun anvendes til statistiske formål. Det er derfor vigtigt, at tilsynsreglerne ikke betragtes eller anvendes som middel til at pålægge importører en uforholdsmæssig stor byrde eller til at forstyrre den normale handel på nogen måde . Bestemmelserne i WTO-aftalen om importlicensprocedurer anvendes i den forbindelse som yderligere fortolkningsvejledning Det overordnede formål med systemet for forudgående tilsyn er at indsamle statistiske oplysninger om økonomiske operatørersom at importere de pågældende produkter til Den Europæiske Unions toldområde. Systemet skal således være såsom muligt, da det kun anvendes til statistiske formål. Det er derfor vigtigt, at. Bestemmelserne i WTO-aftalen om importlicensprocedurer anvendes i den forbindelse som yderligere fortolkningsvejledning ( 5 )

10) Reglerne om forudgående tilsyn, der er indeholdt i stål- og aluminiumtilsynsforordningerne, supplerer EU's toldlovgivning og skal derfor afstemmes hermed. Tilsynsdokumenterne ledsager i praksis en ansøgning om overgang til fri omsætning i Den Europæiske Unions toldområde, når varerne frembydes for medlemsstaternes kompetente myndigheder.

11) Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen ( 6 ) tilskynder til brug af informations- og kommunikationsteknologier, sådan som det er beskrevet i Europa-Parlamentets og Rådets beslutning nr. 70/2008/EF af 15. januar 2008 om papirløse rammer for told og handel ( 7 ) . Det er af afgørende betydning, hvis der skal skabes handelslettelser og samtidig sikres en effektiv toldkontrol, således at der bliver færre omkostninger for erhvervslivet og færre risici for samfundet. Dette skal tilstræbes gennem et system med harmoniseret udveksling af oplysninger på grundlag af internationalt anerkendte datamodeller og meddelelsesformater.

12) Tilsynsreglerne bevirker ikke, at der oprettes et system med harmoniserede regler ( 8 ) eller et særligt netværk til udstedelse af tilsynsdokumenter. Anvendelsen af tilsynsregler bør ikke bringe det generelle mål om lettelse af handelen i fare.

2. Importørens ansøgning

13) I artikel 2, stk. 6, i ståltilsynsforordningen og i artikel 2, stk. 5, i aluminiumtilsynsforordningen anføres de oplysninger, som importørens ansøgning skal indeholde, og det præciseres, at importøren kan ansøge om et tilsynsdokument direkte eller gennem en repræsentant.

14) Ved »ansøger« forstås der således »importøren«. Ved »klarereren« ( 9 ) forstås den person, som indgiver toldangivelsen vedrørende overgang til fri omsætning. Klarereren kan være importøren eller dennes repræsentant.

3. Ansøgningens indhold

15) I henhold til artikel 2, stk. 6, litra f), i ståltilsynsforordningen og artikel 2, stk. 5, litra f), i aluminiumtilsynsforordningen skal ansøgeren afgive følgende erklæring: »Undertegnede bekræfter herved, at de i denne ansøgning afgivne oplysninger er rigtige og afgivet i god tro, og at jeg er etableret i Unionen«.

16) Hvis repræsentanten ikke er etableret i Den Europæiske Union, finder artikel 5 i Kommissionens delegerede forordning (EU) 2015/2446 af 28. juli 2015 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen ( 10 ) , der fastsætter forpligtelserne for økonomiske operatører, der ikke er etableret i Unionens toldområde, hvad angår deres registrering hos de kompetente nationale myndigheder, anvendelse.

17) I henhold til nævnte artikel bør enhver repræsentant, der ikke er etableret i Den Europæiske Union, som har et gyldigt EORI-nummer, jf. delegeret forordning (EU) 2015/2446, og som er bemyndiget af en importør, der er etableret i Unionen, på vegne af denne importør kunne anmode om og modtage et tilsynsdokument efter reglerne i ståltilsynsforordningen.

4. Import omfattet af tilsynsdokumentet

18) Med henblik på tilsynsdokumentet fortolkes »import« på samme måde som for den tilsvarende toldangivelse: — Der anmodes om ét tilsynsdokument for hver Taric-kode, der er omfattet. Hvis der optræder flere Taric-koder på samme ordre/faktura, anmodes der om et særskilt tilsynsdokument for hver enkelt Taric-kode. — Et tilsynsdokument kan omfatte flere overførsler (så længe mængderne i tilsynsdokumentet ikke anvendes fuldt ud ved en overførsel). — Et tilsynsdokument kan anvendes til forskellige indkøbsordrer (vedrørende en overførsel for den samme Taric-kode og den samme ansøger). — Af ansøgningen om tilsynsdokumenter skal fremgå, under hvilken Taric-kode de pågældende produkter hører.

5. Anvendelse af fritagelsestærskler

19) Den fritagelsestærskel, der er fastsat i artikel 1, stk. 1, i ståltilsynsforordningen, finder kun anvendelse på individuelle Taric-koder. Enhver import under en specifik Taric-kode, hvis nettovægt ikke overstiger 2 500 kg (eller 5 000 kg i tilfælde af import henhørende under HS-position 7318, jf. artikel 1, stk. 1, i gennemførelsesforordning (EU) 2017/1092), kan foretages til Unionens toldområde uden et tilsynsdokument.

20) Den fritagelsestærskel, der er fastsat i artikel 1, stk. 1, i aluminiumtilsynsforordningen, finder ligeledes kun anvendelse på individuelle Taric-koder. Enhver import under en specifik Taric-kode, hvis nettovægt ikke overstiger 2 500 kg, kan foretages til Unionens toldområde uden et tilsynsdokument.

21) Mængde- og prisafvigelser mellem tilsynsdokumentet og de faktiske importtransaktioner som omhandlet i artikel 3 i ståltilsynsforordningen og artikel 3 i aluminiumtilsynsforordningen beregnes på basis af individuelle Taric-koder. De må ikke være baseret på f.eks. gennemsnitsprisen eller de gennemsnitlige mængder af produkter henhørende under forskellige Taric-koder for en eller flere fakturaer eller en eller flere transaktioner.

22) Dvs. at hvis enhedsprisen for de produkter, der frembydes for de kompetente nationale myndigheder for hver Taric-kode afviger med mindre end 5 % i den ene eller den anden retning (prisen er med andre ord 5 % højere eller lavere end den pris, der er angivet i tilsynsdokumentet), og/eller den samlede mængde af de produkter, der frembydes under hver enkelt Taric-kode til import, overstiger den mængde, der er angivet i tilsynsdokumentet, med mindre end 5 %, så skal produkterne ikke desto mindre kunne overgå til fri omsætning.

23) Det siger sig selv, at hvis den samlede mængde af de produkter, der frembydes for de kompetente nationale myndigheder under hver enkelt Taric-kode, ligger under den mængde, der er angivet i tilsynsdokumentet, så skal produkterne i henhold til stål- og aluminiumtilsynsforordningerne også i dette tilfælde kunne overgå til fri omsætning.

24) En pris- eller mængdeafvigelse på mere end 5 % kan ikke accepteres i henhold til stål- og aluminiumtilsynsforordningerne. Hvis en pris- eller mængdeafvigelse overstiger tærsklen på 5 % i artikel 3, stk. 1, i ståltilsynsforordningen og artikel 3, stk. 1, i aluminiumtilsynsforordningen, er der krav om et nyt tilsynsdokument.

6. Bevis for hensigten om at importere

25) Bevis for hensigten om at importere, jf. artikel 2, stk. 6, sidste punktum, i ståltilsynsforordningen og artikel 2, stk. 5, sidste punktum, i aluminiumtilsynsforordningen, kan være et hvilket som helst handelsdokument, der dokumenterer hensigten. Det kan f.eks. være en genpart af salgskontrakten, en indkøbsordre eller en anden form for handelsdokument, der beviser hensigten, såsom et korrespondancedokument (herunder e-mailudvekslinger), der bekræfter ordren på de pågældende varer.

26) Ovennævnte liste er ikke udtømmende, og enhver anden rimelig form for handelsdokument kan også anses for værende tilstrækkelig af de pågældende nationale myndigheder.

7. Fremsendelse af dokumenter

27) Kommissionen opfordrer kraftigt de kompetente myndigheder til at sikre, at fremsendelsen af dokumenter mellem importøren eller dennes repræsentant (ansøgning om et tilsynsdokument) og de licensudstedende myndigheder (udstedelse af tilsynsdokumentet) foregår på hurtig og enkel vis og så vidt muligt ad elektronisk vej.

8. Papirdokumenter og elektroniske dokumenter (11)

28) Ifølge stål- og aluminiumtilsynsforordningerne kan en ansøgning om et tilsynsdokument indgives elektronisk. Papirkravene gælder kun selve tilsynsformularen (dvs. formularen i henholdsvis bilag II til forordning (EU) 2015/478 og bilag I til forordning (EU) 2015/755).

29) De nationale myndigheder kan derfor indføre elektroniske systemer til behandling af ansøgninger. De kan også udstede elektroniske tilsynsdokumenter i tillæg til papirdokumenter, der kan fremsendes til det nationale elektroniske toldsystem, eftersom toldangivelser kan udstedes elektronisk i forbindelse med toldekspeditioner. Det er i fuld overensstemmelse med ovennævnte politiske mål — både på nationalt niveau og EU-niveau — om at fremme overgangen til elektronisk told. Kommissionen tilskynder derfor til elektronisk udstedelse af tilsynsdokumenter og elektronisk behandling heraf med henblik på at strømline tilsynsprocedurerne.

30) Under de gældende regler for tilsyn ( 12 ) vil det dog stadig være nødvendigt at udstede papirdokumenter, navnlig på anmodning af ansøgeren eller de nationale myndigheder i en anden medlemsstat.

(1) EUT L 115 af 29.4.2016, s. 37.

(2) EUT L 158 af 21.6.2017, s. 8.

(3) EUT L 106 af 26.4.2018, s. 7.

(4) De Europæiske Fællesskaber indgik overenskomsten om oprettelse af Verdenshandelsorganisationen (»WTO«). Bilag 1A til overenskomsten indeholder bl.a. den almindelige overenskomst om told og udenrigshandel 1994 (»GATT 1994«) og en aftale om importlicensprocedurer. https://www.wto.org/english/docs_e/legal_e/23-lic.pdf.

(5) Jf. navnlig artikel 1.7 i WTO-aftalen om importlicensprocedurer: »Ingen ansøgning må afvises på grund af mindre dokumentationsfejl, som ikke ændrer de grundlæggende oplysninger. Bøder, der indrømmes for fejl eller udeladelser i dokumentation eller procedurer, som er begået uden bedragerisk hensigt, eller som ikke skyldes grov uagtsomhed, må højst udgøre det beløb, der er nødvendigt for at tjene som advarsel.« Jf. ligeledes artikel 2, stk. 2, litra a): »Automatiske importlicensprocedurer må ikke administreres på en sådan måde, at de virker begrænsende på indførelsen af varer, der er omfattet af en sådan procedure […]«.

(6) EUT L 269 af 10.10.2013, s. 1.

(7) EUT L 23 af 26.1.2008, s. 21.

(8) Med gennemførelsesforordning (EU) 2017/1092 om ændring af ståltilsynsforordningen blev bestemmelserne i artikel 2, stk. 9, i sidstnævnte forordning ophævet: »Tilsynsdokumentet kan udstedes elektronisk, når blot de berørte toldkontorer har adgang til dokumentet via et EDB-net.«

(9) Artikel 2, stk. 6, litra b), i ståltilsynsforordningen, på grundlag af artikel 11, stk. 2, litra b), i Europa-Parlamentets og Rådets forordning (EU) 2015/478 (EUT L 83 af 27.3.2015, s. 16), og artikel 8, stk. 2, litra b), i Europa-Parlamentets og Rådets forordning (EU) 2015/755 (EUT L 123 af 19.5.2015, s. 33).

(10) EUT L 343 af 29.12.2015, s. 1.

(11) Jf. artikel 11, stk. 2, 3, 8, 9 og 10, og bilag II til forordning (EU) 2015/478, artikel 8, stk. 2, 3, 8, 9, og 10, og bilag I til forordning (EU) 2015/755.

(12) Artikel 11 i forordning (EU) 2015/478.